Nos, officialis curie Bisuntine, notum facimus quod... Recharda, uxor Petri, dicti Bater, de Myon, presentis et acceptantis, vendit, tradit et concedit et confessa est in jure coram... mandato nostro, vendidisse, tradidisse et concessisse, pro se et suis, quartam partem octave partis quam habet et habere debet in loco qui dicitur Chambaron, tam in nemore quam in terra arrabili, nobili viro domino Johanni de Cabilone, domino de Arlato, pro precio tredecim librarum sex solidorum et octo denariorum stephaniensium sibi solutarum et deliberatarum in pecunia numerata, prout eadem Recharda confessa est in jure coram... mandato nostro; quam venditionem quarte partis supra dicte dicta venditrix, pro se et suis, deffendere, garantire et pacificare contra omnes semper et ubique promisit; renuncians... In quorum omnium testimonium, nos, officialis predictus, ad requisitionem dictorum conjugum.., presentibus litteris sigillum curie nostre duximus apponendum. Datum sexto idus octobris, anno Domini Mº CCC octavo.